OSNUTEK
Na podlagi 141. in 142. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP in 23/24) ter 7.  in 14. člena Statuta Občine Ilirska Bistrica (Uradni list RS, št. 189/2020) je Občinski svet Občine Ilirska Bistrica na __. redni seji, dne __. __. 2024, sprejel naslednji

S K L E P
o tehnični posodobitvi grafičnega prikaza namenske rabe prostora Občinskega prostorskega načrta Občine Ilirska Bistrica – spremembe in dopolnitve št. 10

1. člen
S tem sklepom se sprejme tehnično posodobljen Občinski prostorski načrt Občine Ilirska Bistrica:

	Naziv prostorskega akta:
	Tehnična posodobitev grafičnega prikaza namenske rabe prostora Občinskega prostorskega načrta Občine Ilirska Bistrica – spremembe in dopolnitve št. 10

	Identifikacijska številka prostorskega akta v zbirki prostorskih aktov:
	
4111



2. člen
S tehnično posodobitvijo se zagotavlja ažurnost grafičnega dela prostorskega izvedbenega načrta s katastrom nepremičnin. Tehnična uskladitev je izvedena na stanje parcel iz katastra nepremičnin z dne 25.2.2024.

3. člen
V okviru tehnične posodobitve je grafični del prostorskega izvedbenega načrta transformiran v državni koordinatni sistem D96/TM.

4. člen
Tehnična posodobitev je izvedena za grafični del izvedbenega dela Občinskega prostorskega načrta Občine Ilirska Bistrica (Uradni list RS, št. 30/16, 56/17, 47/19 in 82/20, v nadaljevanju OPN), ki se v zbirki prostorskih aktov vodi pod identifikacijskimi številkami 629, 790, 1079 in 1585.

5. člen
Grafični prikazi izvedbenega dela OPN, se nadomestijo z grafičnimi prikazi tehnično posodobljenega OPN. Ti grafični prikazi so:
· pregledna karta občine z razdelitvijo na liste, 
· pregledna karta občine s prikazom osnovne namenske rabe in ključnih omrežij gospodarske javne infrastrukture, 
· prikaz območij enot urejanja prostora, osnovne oziroma podrobnejše namenske rabe prostora in prostorskih izvedbenih pogojev in 
· prikaz območij enot urejanja prostora in prikaz javne gospodarske infrastrukture.


6. člen
Ta sklep se objavi v Uradnem listu Republike Slovenije ter na spletni strani občine in začne veljati petnajsti dan po objavi.


Številka: 350XX-X/LLLL-XXŽupan
Občine Ilirska Bistrica

dr. Gregor Kovačič

Datum: ________________
